《闻警和顾以新三间三首 其三》
明代·林士元

六月王师晓出征，将军李广旧知名。燕然今去承推毂，天讨由来是应兵。

万里若能褫逆胆，此生真不愧虚行。乘时勒石非难事，急为长杨一请缨。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。